Enige aanbevelings of inligting rakende die oord? Staanplekke ens? Lyk geskik vir kinders? Enige staanplek aanbevelings?
Van daai staanplekke het ook sy eie afvoer vir gryswater. Dis nou wel in die hoek van die staanplek spesiaal vir Exclusive of Classique.
Dink dis 'n puik oord. Mens moet maar net versigtig wees as kinders strand toe wil gaan by diespoor oorweg. Daars is wel 'n hek wag van soorte wat kyk dat dit veilig gedoen word.
Goeie oord met goeie verwysings....al nadeel is vir my dat daar nie n swemstrand is nie. Ek weet nie of dit nog so is nie....maar in die verlede moes jy ten minste 21 dae aaneenlopend bespreek in Desember
Die oord is in verskillende areas gedeel bv. Riverview, Fish Eagle ens. Laasgenoemde is die rand geleë en het 4 terasse. Vanaf die boonste teras het jy 'n uitsig oor die Lagoon. Skadu is op sommige staanplekke goed en ander het weer geen of baie min skadu. Dus is van die staanplekke se gras maar aan die skraps kant. Hulle het groot sand kolle waar die ouens gereeld kamp. Van die staanplekke is maar aan die klein kant. Ek kon nie my voertuig op my staanplek parker nie, maar dit was stil tydperk en dus nie 'n probeem nie.
Die oord maak gebruik van boorgatwater wat souterig is en nie vir my geskik was vir drink of selfs om koffie en tee te maak nie. Selfs my hond wou dit nie drink nie. Ons het maar water gekoop. Daar is 4 krane naby die kantoor met munisipale water as jy bereid is om te loop en jou kan vol te maak.
Die oord beskik oor 'n winkel en drankwinkel. Andersins moet jy Scottburgh toe ry as jy iets nodig het....sowat 30km. Naaste vulstasie is op Park Rynie...25km.